ஊர் (கண்டம்)

ஊர் (Ur) பழம்பாறை பேரூழிக் காலத்தில் 3000 மில்லியன் ஆண்டுகளுக்கு முன்னர் உருவான  மீப்பெரும் கண்டம் ஆகும்; இதுவே புவியின் மிகப்பழமையான கண்டமாகக் கருதப்படுகின்றது.  ஆர்க்டிக்காவைவிட அரை பில்லியன் ஆண்டுகள் முன்னதாகத் தோன்றியுள்ளது. ஆனால் மற்றொரு மீப்பெரும் கண்டமான வால்பரா இதற்கு முன்னதாக, 3600/3100 மில்லியன் ஆண்டுகளுக்கு முன்னதாக, உருவாகியிருக்கலாம் என சிலர் கருதுகின்றனர்.

1000 பில்லியன் ஆண்டுகளுக்கு முன்னால் இது  நெனாவுடனும்  அட்லாண்டிக்காவுடனும் இணைந்து ரோடீனியா மீப்பெரும் கண்டமாக உருவானது.  ஓர் பிரிபடாத நிலப்பகுதியாக  இருந்து வந்த ஊர்  பாஞ்சியா லோரேசியாவாகவும் கோண்டுவானாவாகவும் உடைந்தபோது இதுவும் பிரிபட்டது.

உருவாக்கமும் பிளவுபடலும்
ஊர் கண்டத்து பாறைகள் தற்கால ஆப்பிரிக்கா, ஆத்திரேலியா,  இந்தியத் துணைக் கண்டங்களின் நிலப்பகுதிகளாக உள்ளன.

ஊர் உருவான காலத்தில் புவிப்பரப்பில் இருந்த ஒரே கண்டமாக அது இருந்திருக்கலாம்; தற்கால ஆத்திரேலியாவை விட சிறியதாக இருந்திருக்கலாம் என்றாலும் இது ஒரு மீப்பெருங்கண்டமாக கருதப்படுகின்றது. புவிப்பரப்பில் ஊர் ஒரே கண்டமாக இருந்தபோது மற்ற நிலப்பகுதிகள் சிறுசிறு பாறைத் தீவுகளாக இருந்திருக்கலாம். எனவே இவை கண்டங்களாகக் கருதப்படவில்லை.

காலக்கோடு

 ~3.1 பில்லியன் ஆண்டுகளுக்கு முன்னர், புவியின் மீதான ஒரே கண்டமாக ஊர் உருவானது.
 ~2.8 பில்லியன் ஆண்டுகளுக்கு முன்னர், கேனோர்லாந்து மீப்பெருங்கண்டத்தின் அங்கமாக ஊர் இருந்தது.
 ~2 பில்லியன் ஆண்டுகளுக்கு முன்னர், கொலம்பியாவின் அங்கமாக ஊர் இருந்தது.
 ~1 பில்லியன் ஆண்டுகளுக்கு முன்னர், ரோடீனியா மீப்பெருங்கண்டத்தின் அங்கமாக ஊர் இருந்தது.
 ~550 மில்லியன் ஆண்டுகளுக்கு முன்னர்,  பனோசியா மீப்பெருங்கண்டத்தின் அங்கமாக ஊர் இருந்தது..
 ~300 மில்லியன் ஆண்டுகளுக்கு முன்னர் பாஞ்சியா மீப்பெருங்கண்டத்தின் அங்கமாக ஊர் இருந்தது..
 ~208 மில்லியன் ஆண்டுகளுக்கு முன்னர் ஊர் லோரேசியா, கோண்டுவானா அங்கங்களாக பிரிந்தது.
 ~65 மில்லியன் ஆண்டுகளுக்கு முன்னர் ஊரின் ஆப்பிரிக்கப் பகுதி இந்தியாவின் அங்கமாக பிரிந்தது.
 ~இன்று, ஊர் ஆத்திரேலியா, மடகாசுக்கரின் அங்கமாகும்.

மேற்சான்றுகள்

உசாத்துணைகள்

வெளி இணைப்புகள்
 

மீப்பெரும் கண்டங்கள்